בכל סרלואי

בַּכֹּל סֶרְלוּאִי (נולדה ב-20 ביוני 1983) היא משוררת, מורה לספרות ומבקרת ספרות ישראלית. כלת פרס היצירה לסופרים ומשוררים (2017) ופרס יהודה עמיחי (2022).

==ביוגרפיה==
סרלואי נולדה בשנת 1983 בשכונת קריית משה בירושלים להלל והדסה, אנשי הציונות הדתית ממשפחות עולות הולנד. את שמה בכל נתנו לה הוריה על שם בכל בת אברהם, גדלה והתחנכה בבית הספר נעם בירושלים, ועם נישואי אמה בשנית עברה עם אמה ואחִיה למעלה מכמש.

למדה באולפנת חורב. צמיחתה כילדה וכנערה בתקופת ממשלת רבין, בלב המחנה "המשוכנע-בצדקתו" (כפי שהיא מכנה את הציבור החרד"לי), גרמה לה להתרחק נפשית ממחנה זה. רצח רבין הקצין את תחושותיה, ומחשבותיה נעו בין חיפוש דרכה בתוך תנועת חב"ד, לבין מחשבות על נטישת הדת. לאחר שירות לאומי, למדה תנ"ך וספרות במכללת בית וגן, ולאחר מכן לימדה ספרות במספר בתי ספר תיכוניים.

בשנת 2013, בהיותה בת 30, פרסמה את ספר שיריה הראשון. נכון לשנת 2016 היא מלמדת ספרות ומגישה תלמידות לבחינות הבגרות בבית ספר "אור תורה" בירושלים. היא מלמדת כתיבת שירה באוניברסיטה העברית בירושלים. משנת 2022 ואילך מלמדת תורה במדרשת מתת - שלוחה של מדרשת לינדנבאום בכרמיאל. בנוסף היא מנחה סדנאות כתיבה למבוגרים ונוער המתקיימות ב"בית מורשת אורי צבי גרינברג" ובמסגרות נוספות, ומשמשת כאחת מעורכי כתב העת לשירה משיב הרוח. הנחתה מספר פעמים את ימי אהבה לשירה, פסטיבל השירה והמוזיקה שמפיק כתב העת, ושימשה כאחת ממנהליו האמנותיים של הפסטיבל.

סרלואי מפרסמת מאמרי דעה וביקורת בעיתונים "מעריב" ו"מקור ראשון", ובכתבי העת 'דעות' ו'פנים'.

==פרסים==
* בשנת 2015 זכתה בפרס שרת התרבות למשוררים בתחילת דרכם.
* בשנת תשע"ז זכתה בפרס דוליצקי לשירה מטעם האוניברסיטה העברית בירושלים.
* בשנת תשע"ז זכתה בפרס לשירת ביכורים על שם יהורם (פיצ'י) בן־מאיר.
* בשנת ה'תשע"ח הייתה מהזוכים בפרס היצירה לסופרים ומשוררים.
* בשנת 2021 צוינה לשבח במסגרת פרס רעיית נשיא המדינה לשירה עברית על ספרה "מפחדך בשרי".
* בשנת 2022 זכתה בפרס יהודה עמיחי לשירה על ספרה "מפחדך בשרי".

== חיים אישיים ==
אם לבת מנישואיה הראשונים, תושבת העיר בית שמש ומנהלת אורח חיים אורתודוקסי. בפברואר 2021 התחתנה עם פרופ' מעוז כהנא.

==פרסומים==
===ספריה===
* בית בחיק הלילה: שירים, הוצאת אבן חושן, רעננה, ה'תשע"ג.
* סכין שלופה האור: שירים, הוצאת הקיבוץ המאוחד, בני ברק, 2016.
* מפחדך בשרי: שירים, הוצאת הקיבוץ המאוחד, בני ברק, 2020.

===עריכה===
* נופשיר - קיץ תש"ע ותשע"א: אסיף שירה ופרוזה מפירות שני מחנות היצירה בהשראת שירת אורי צבי גרינברג, עריכה: אליעז כהן, בכל סרלואי-אולמן. בית מורשת אצ"ג, תשע"ב 2011
* שימצא הקִמוּר והנִקוד, אילת דיקשטיין גביש, שירה. הוצאת משיב הרוח, ירושלים. 2022

===רשימות===
* [https://musaf-shabbat.com/?s=%22|+%D7%91%D7%9B%D7%9C+%D7%A1%D7%A8%D7%9C%D7%95%D7%90%D7%99%22 רשימות] ב"שבת", מוסף מקור ראשון לתורה, הגות, ספרות ואמנות
* 
* 
* על המשורר יהונתן לוין, [https://musaf-shabbat.com/2017/01/17/כחשופית-על-גרגרי-מלח-בכל-סרלואי/ כחשופית על גרגרי מלח], שבת, מקור ראשון, ט"ו טבת תשע"ז, 13.1.2017

===משיריה===
* 

==קישורים חיצוניים==

* 
* 
* 
* [http://tsurehrlich.blogspot.com/2013/09/blog-post_21.html שירה בחום גבוה: עם בכל סרלואי], מהמחסן של צור ארליך.
* [http://www.evenhoshen.co.il/?CategoryID=156&ArticleID=592 בית בחיק הלילה], באתר הוצאת "אבן חושן"
* 
* [http://www.nillydagan.com/סופ-ש-שירה-מספר-37-15-8-2013/761-בכל-סרלואי בכל סרלואי] באתר של נילי דגן
* גבריאלה אלישע, [http://reshimot.osher.in/bacol.shtml רשימה על בית בחיק הלילה]
* 
* ילי שנר, [http://www.bac.org.il/literature-and-poetry/article/bkl-shlha? בכל שלה: כל מפגש עם העולם היא דרך למות], באתר בית אבי חי, 31 ביולי 2017
* 
* 

==הערות שוליים==

קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:מורות לספרות עברית
קטגוריה:מורים לספרות עברית
קטגוריה:נשות חינוך ישראליות
קטגוריה:אנשי חינוך ישראלים
קטגוריה:ישראליות זוכות פרסים: שירה
קטגוריה:מעלה מכמש: אישים
קטגוריה:בית שמש: אישים
קטגוריה:בוגרות אולפנת חורב
קטגוריה:זוכות פרס יהודה עמיחי
קטגוריה:ישראליות שנולדו ב-1983
קטגוריה:ישראלים שנולדו ב-1983